На основу члана 38 став 1 тачка 2 у вези са чланом 44 став 1 Закона о локалној самоуправи („Сл. лист ЦГ'' бр. 2/18, 34/19, 38/20, 50/22 и 84/22) и члана 39 Статута општине Беране („СЛ. лист бр. 042/18”), Скупштина општине Беране, на сједници одржаној **23. јануара 2024.** године, донијела је

**О Д Л У К У**

**о ослобођењу накнаде за комунално опремање грађевинског земљишта на кат. парцели бр. 2386/1 уписане у листу непокретности бр. 2029 КО Беране у захвату**

**ДУП-а „Школски центар Вукадин Вукадиновић“ Беране**

 **Члан 1**

ИнвеститорМинистарство пољопривреде, шумарства и водопривреде ослобађа се обавезе плаћања накнаде за комунално опремање грађевинског земљишта површине 1376 м2 које је означено као катастарска парцела 2386/1 уписане у листу непокретности бр. 2029 КО Беране у својини Државе Црне Горе, право располагања Влада Црне Горе 1/1, на урбанистичкој парцели бр. 120 која је у захвату ДУП-а „Школски центар Вукадин Вукадиновић“ Беране на којој је планирана изградња Куће пољопривреде спратности П+1.

 **Члан 2**

Накнада за комунално опремање грађевинског земљишта из члана 1 ове Одлуке, укупно износи 14.096,80 еура.

 **Члан 3**

Ослобођење од накнаде за комунално опремање грађевинског земљишта, у укупном износу 14.096,80 еура, представља допринос општине Беране изградњи Куће пољопривреде на урбанистичкој парцели бр. 120.

 **Члан 4**

Одлука ступа на снагу осмог дана од дана објављивања у „Службеном листу ЦГ-Општински прописи**“**

 **СКУПШТИНА ОПШТИНА БЕРАНЕ**

**Број: 02-016/24-42 ПРЕДСЈЕДНИК СКУПШТИНЕ**

**Беране, 24. 01. 2024. године Милун Рмуш**

 **О б р а з л о ж е њ е**

 **Правни основ**

Правни основ за доношење одлуке садржан је у члану 38 став 1 тачка 2 Закона о локалној самоуправи („Сл. лист ЦГ бр. 2/18, 34/19, 38/20, 50/22 и 84/22“) којим је прописано да Скупштина доноси прописе и друге опште акте и чланом 44 став 1 истог закона који прописује да у вршењу послова из своје надлежности скупштина доноси стат општине, одлуке , рјешења, закључке, повеље, препорзке и друге акте, као и у члану 39 Статута општине Беране („Сл. лист ЦГ-општински прописи бр. 42/18“) који прописује да у вршењу послова из своје надлежности Скупштина доноси Статут општине, Пословник, одлуке, рјешења закључке, повеље, препоруке, планове, програме и друге акте.

 Разлог доношења Одлуке о ослобођењу накнаде за комунално опремање грађевинског земљишта на кат. парцели бр. 2386/1 уписане у листу непокретности бр. 2029 КО Беране у захвату ДУП-а „Школски центар Вукадин Вукадиновић“ Беране, јесте тај што је планирано да у овом објекту осим простора за Министарство и њену намјену буду уступљене и канцеларије Секретаријата за пољопривреду, шумарство и водопривреду општине Беране.

 СЕКРЕТАРИЈАТ ЗА ПЛАНИРАЊЕ И УРЕЂЕЊЕ ПРОСТОРА